b'\n_START_ARTICLE_\nBj\xc3\xb8rnstjerne Bj\xc3\xb8rnson\n_START_SECTION_\nTalambuhay\n_START_PARAGRAPH_\nIpinanganak si Bj\xc3\xb8rnson sa Kvikne, sa Bulubundukin ng Dovre, ng Noruwega.  Anak na lalaki siya ng pastor ng nayon.  Pagkaraan ng anim na taon, lumipat ang mag-anak niya papunta sa Naesset (o Nesset) na nasa kanlurang dalampasigan ng Noruwega.\n_START_SECTION_\nEdukasyon\n_START_PARAGRAPH_\nNag-aral siya sa paaralan ng balarila sa Molde.  Pagkalipas nito, pumasok siya sa Pamantasan ng Christiana, kung saan siya nagsimulang magsulat ng mga berso at mga artikulo para sa pahayagan.\n_START_SECTION_\nSa panitikan\n_START_PARAGRAPH_\nSa Upsala niya napag-alamang may "tawag" siya para sa larangan ng panitikan, noong 1856.  Noong 1857, naisulat niya ang kanyang unang obra maestra, ang Synn\xc3\xb8ve Solbakken (o Synn\xc3\xb6ve Solbakken), habang nasa Copenhagen.  Nasundan ito ng Arne noong 1858, isang kuwentong naglunsad ng baong panahon sa panitikang Noruwego, at naging dahilan din kanyang isa sa mga nangungunang Noruwegong mga manunulat sa kanyang panahon._NEWLINE_Noong 1887, ipinalabas ni Bj\xc3\xb8rnson ang dramang "The King" ("Ang Hari") na nagkaroon ng epektong pampolitika sa Noruwega, sapagkat isa itong pag-atake sa pinuno ng Noruwega at Sweden, at naging sanhi ng pagtanggap kay Bj\xc3\xb8rnson bilang pinuno ng bagong kilusang ito ng bawat isang Noruwegong nagnanais na maging isang nagsasariling bansa ang Noruwega.'